Objektiivne koosseis
Objektiivne koosseis on üks süüteokoosseisu liik subjektiivse koosseisu kõrval. Objektiivse koosseisu moodustavad objektiivsed tunnused, mis on sätestatud karistusseadustikus. Süüteokoosseisu objektiivsed tunnused kirjeldavad inimese teo välist pilti ja näitavad, kes mida teeb. Kolmeastmelise deliktistruktuuri järgi tuleb objektiivseid tunnuseid kontrollida kõige esimesena. Enne ei saa miskit öelda tahtluse või motiivi kohta, kui pole kindlaks tehtud tegu, mille kohta tahtlus käib. Paragrahvi 12 lg-st 2 tuleneb objektiivse kooseseisu legaaldefinitsioon: „Süüteokoosseisu objektiivsed tunnused on seaduses kirjeldatud tegevus või tegevusetus ja seaduses sätestatud juhtudel sellega põhjuslikus seoses olev tagajärg“. Seaduses olev määratlus ei ole ammendav ning objektiivse koosseisu tunnused on veel ka objekt, subjekt, teomodaliteet ja tagajärje normatiivne omistamine.